Orlando Blūms
Šis raksts ir par aktieri. Par citiem cilvēkiem ar uzvārdu Blūms skatīt nozīmju atdalīšanas lapu. Orlando Džonatans Blenšards Blūms (angļu: Orlando Jonathan Blanchard Bloom; dzimis 1977. gada 13. janvārī Kenterberijā, Kentā, Anglijā) ir angļu aktieris. Vislabāk pazīstams ar lomām "Gredzena pavēlnieka" un "Karību jūras pirātu" filmu sērijās. Pēc dalības šo filmu sēriju pirmajās daļās viņu aicināja attēlot galvenās lomas vairākās Holivudas filmās, tai skaitā "Elizabettauna" (2005) un "Debesu valstība" (2005). Vēl filmējies filmā "Ņujorka, es tevi mīlu!" (New York, I Love You; 2009). Orlando Blūms teātra aktiera karjeru uzsāka ar lomu izrādē In Celebration, ko izrādīja 2007. gadā Londonā. 2009. gada 12. oktobrī viņu nosauca par UNESCO Labas gribas vēstnieku.